ร้านบุฟเฟ่ต์ ย่านปิ่นเกล้า ได้ข่าวว่าของเค้าดี คุ้มกว่าบุฟเฟ่ต์ตามโรงแรมบางแห่ง ขนาดที่ว่ามีลูกค้าจองเต็มทุกรอบ ร้าน คอปเปอร์ อินตอร์เนชั่นแนล บุฟเฟต์ // Copper International Buffet ตั้งอยู่ที่ชั้น 2 ของ The Sense ปิ่นเกล้า (เลยเซ็นทรัลปิ่นเกล้ามาเพียง 100 เมตรค่ะ)

หืออออ มาถึงก็เจอเลย ฝูงมหาชน รอบเวลา 16.30 น. ของเย็นวันเสาร์ พีคสุดๆ ผู้ใช้บริการมารอต่อคิวเข้าร้านขนาดนี้กันเลย
วันที่มานี้ บุฟเฟต์ราคา 765 บาทเน็ต/ท่าน (ราคาโปรโมชั่นถึงสิ้นเดือน ส.ค.59 นี้เท่านั้น) เวลาในการทาน 2 ชม. รวมเครื่องดื่มแล้ว เปิดให้บริการเป็นรอบเวลาซึ่งรอบรับได้รอบละ 180 ที่นั่ง ค่ะ
บรรยากาศร้านหรูหรา สวยงามค่ะ

ไปดูไลน์อาหารเด็ดๆ กันเลย
1.ไลน์ Seafood
ประกอบด้วยกุ้ง หอยแมลงภู่ ทีเด็ดคือหอยนางรมค่ะ
น้ำจิ้มรสเด็ดพร้อม
ฟิน เดอ แคลร์ หอยนางรมฝรั่งเศส 
วันนี้มีหอยนางรมไทยด้วย สุดยอดมาก ตัวใหญ่ ทั้งของไทยและฝรั่งเศส สดจริง แค่ซีฟู้ดก็ฟินแล้วค่ะ

 2.อาหารญี่ปุ่น 
ปกติอาหารญี่ปุ่นในไลน์บุฟเฟ่ต์ตามโรงแรมหรือร้านตามห้างคุณภาพจะกลางๆ แต่ที่นี่คุณภาพดีมากค่ะ ประทับใจเลย ทั้งแบบซาชิมิ และข้าวปั้นหน้าแซลมอนและทูน่าเบิร์นราดซอส

3.สเตชั่นอาหารย่าง ,สปาเก็ตตี้ และซุป 
อาหารตามสเตชั่นต่างๆเราสามารถแจ้งหมายเลขโต๊ะแล้วเค้าจะมาเสิร์ฟนะคะ
ประกอบด้วยแซลมอนย่าง
เบอร์เกอร์เนื้อสับย่าง
เนื้อวากิว
กุ้งแม่น้ำเผา
คุณภาพดีทุกรายการ
โดยเฉพาะเนื้อวากิวสั่งไปคนละ 1-2 จานเลยค่ะ
มีซุปเห็ดทรัฟเฟิลกลิ่นใช่เลยและดีงามมาก 
สปาเก็ตตี้คาโบนาร่าอร่อยถูกใจค่ะ

4.สเตชั่นของทอด
มีไก่ทอด , ไก่อบ , กุ้งเทมปุระ , ปลาไข่ทอด , เฟรนช์ฟราย
มุมนี้เด็กๆชอบค่ะ สไตล์อาหารทานง่าย

5.สเตชั่นผัดไทย และ ก๋วยเตี๋ยวน้ำตก
ชิมแล้วอร่อยทั้งสองรายการค่ะ 

6.สลัดบาร์

7.แฮม อกเป็ดรมควัน และขนมปัง

8.อาหารไทยและอินเตอร์ปรุงไว้แล้วตักได้เลยค่ะ
ได้แก่ ปลาดอลลี่นึ่งมะนาว ,สตูว์เนื้อ , ขาหมู , แกงเขียวหวานขนมจีน ,ไส้กรอกเยอรมัน(อร่อยดี) 

9.ขนมหวาน, ผลไม้ และไอศกรีม
ไอศกรีมอร่อยทุกรสจริงๆลองแล้ว
ส่วนของหวานมีซาลาเปาลาวา, วาฟเฟิลหอมๆ ทานกับไอศกรีมก็ได้ และช็อคโกแลตลาวาอร่อยๆ ซึ่งเค้าทำใหม่ๆเมื่อเราสั่งทันทีค่ะ

น้ำดื่มมีทั้งน้ำเปล่า น้ำผลไม้ และน้ำอัดลม ไปตักเองได้เลยค่ะ

ก็ถือเป็นร้านบุฟเฟ่ต์สุดคุ้มคุณภาพคับแก้วในราคารวมทุกอย่างแล้วไม่เกิน 800 บาท/ท่าน ซึ่งประทับใจนะคะ ประทับใจกว่าโรงแรมบางแห่งจริงๆด้วย ใครชอบทานบุฟเฟ่ต์คุ้มๆ ก็ไปลองดูนะคะ
